CELEX: 62011TN0312
Language: bg
Date: 2011-06-14 00:00:00
Title: Дело T-312/11: Жалба, подадена на 14 юни 2011 г. — Süd-Chemie/СХВП — BYK-Cera (CERATIX)

13.8.2011   
            
            
               BG
            
            
               Официален вестник на Европейския съюз
            
            
               C 238/32
            
         Жалба, подадена на 14 юни 2011 г. — Süd-Chemie/СХВП — BYK-Cera (CERATIX)
   (Дело T-312/11)
   2011/C 238/53
   Език на жалбата: немски
   
      Страни
   
   
      Жалбоподател: Süd-Chemie AG (Мюнхен, Германия) (представители: W. Baron von der Osten-Sacken и A. Wenninger-Lenz, Rechtsanwälte)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: BYK-Cera BV (Девентер, Нидерландия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени обжалваното решение на четвърти апелативен състав от 8 април 2011 г. (преписка № R 1585/2010-4),
            
         
               —
            
            
               да осъди Службата за хармонизация във вътрешния пазар в качеството ѝ на ответник да заплати съдебните разноски.
            
         
      Правни основания и основни доводи
   
   
      Заявител на марката на Общността: BYK-Cera BV.
   
      Марка на Общността, предмет на спора: словна марка „CERATIX“ за стоки от клас 1 — заявка № 6 358 832
   
      Притежател на марката или знака, на която/който се прави позоваване в производството по възражение: жалбоподателят.
   
      Марка или знак, на която/който се прави позоваване в подкрепа на възражението: национална словна марка „CERATOFIX“ за стоки от клас 1.
   
      Решение на отдела по споровете: уважава възражението.
   
      Решение на апелативния състав: отменя решението на отдела по споровете и отхвърля възражението.
   
      Изложени правни основания: нарушение на член 15 и на член 42, параграфи 2 и 3 от Регламент № 207/2009, тъй като ответникът:
   
               —
            
            
               неправилно отхвърлил доказателствената стойност на представените от жалбоподателя документи с общото съображение, че тези документи изхождат от жалбоподателя,
            
         
               —
            
            
               не приел, че действия с рекламен характер представляват „реално използване“,
            
         
               —
            
            
               не отчел всички обстоятелства, които имат значение при преценката дали е налице реално използване и
            
         
               —
            
            
               не направил цялостна преценка на представените доказателства за използването.